Paul Williams (låtskriver)

Paul Hamilton Williams jr. (født 19. september 1940 i Omaha i Nebraska) er en amerikansk komponist, vokalist, låtskriver og skuespiller.

Williams er kanskje best kjent for poplåtene han sang i 1970-årene, blant annet Three Dog Nights versjon av «An Old Fashioned Love Song», Helen Reddys «You and Me Against the World», David Bowies «Fill Your Heart», og The Carpenters' «We've Only Just Begun» og «Rainy Days and Mondays». Han har også arbeidet med musikken til flere filmer, og skrev teksten til filmlåten «Evergreen (Love Theme from A Star Is Born)» fra musikalfilmen En stjerne blir født. Sammen med Barbra Streisand som komponerte musikken, vant han en Grammy Award og en Oscar for beste sang. Williams skrev også sanger til The Muppet Movie og The Love Boat.

Han spilte også i flere filmer, blant annet Little Enos Burdette i actionkomedien Smokey and the Bandit (1977) og den ondskapsfulle svanen i Brian De Palmas Phantom of the Paradise (1974). For sistnevnte film komponerte han også lydsporet, og han ble nominert til en Oscar for arbeidet. Williams har også arbeidet med fjernsyn, teater og vært stemmeskuespiller i animasjonsfilmer.

 Referanser 

 Eksterne lenker   




Kategori:Låtskrivere fra USA
Kategori:Komponister fra USA
Kategori:Sangere fra USA
Kategori:Skuespillere fra USA
Kategori:Stemmeskuespillere fra USA
Kategori:Oscar-vinnere (sang)
Kategori:Grammy Award-vinnere
Kategori:Personer fra Omaha